الصحابه هو لقب بيتقال على للى امنوا و عصروا و صاحبوا نبى الاسلام محمد. اصل الكلمة بالعربى معناها اللى صاحبوا و لازموا النبى محمد و ساعات بتستخدم لوصف كل من عاصر و امن بالنبى, بس اغلب الوقت اللقب دا بيستخدم لوصف مجموعه معينه من اللى عاصروا النبى وفي تعريف العلما ان الصحابي هو اللى عاصر النبي محمد وآمن به ولو لساعة, الصحابه امنوا بالاسلام و نشروه و بشروا بيه و بالنبى محمد و دافعوا عن النبى, وحكموا بعده فى فتره بتسمى بعهد الخلفاء الراشدين اللى حكم فيها اربع من الصحابه المشهوريين او الصحابه الكبار اللى هما ابو بكر الصديق و عمر بن الخطاب و عثمان بن عفان و على بن ابى طالب, فيه صحابه بيعتبروا اعلى منزله من صحابه تانيين او مختلفيين انهم يعتبروا صحابه ولا لاء, او بيعتبروا صحابه من درجة اقل, زى معاويه بن ابى سفيان و ابو سفيان و غيرهم, و فى صحابه بيعتبروا اقدس من صاحبه تانيين عند طوايف مسلمه تانيه, زى الشيعه و على بن ابى طالب,وفي صحابة العشره المبشرين بالجنة و منهم الخلفا الراشديين الصحابه كان ليهم جهد كبير فى رواية الحديث النبوى اللى جمعوه, و ليهم الفضل برضه ان القرأن اتجمع لنسخة موحده و بقى مكتوب.